**La moartea unui înger**

*M Horlaci Adina Velcea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La moartea unui înger

Cu-aripile-ți frânte căzut-ai și sângeri,

Te zbați, frământarea mușcă din lut,

Sufletu-i cerul brăzdat de înfrângeri,

Moartea sculptează un nou început.

Luna coboară pe-asfaltul încins,

Pleoapele-ți grele se-nchid fulgerate,

Tăcerea se-așterne pe trupul întins,

Carnea, doar carnea-i răpusă de moarte.

Și vremea când trece prin visul zdrobit

Doar lacrimi și jale cu sine ar duce,

Și umbra rămasă în mine a-nfipt,

Mânjită de sânge, în suflet o cruce.